

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 27.aprīlī Nr.**221**

(prot.Nr.**10**, **23.**§)

**Par atļauju biedrībai „Daugavpils mantojums” atjaunot pieminekli**

**uz Daugavpils pilsētas pašvaldībai piederošā zemesgabala Komandanta ielā 6, Daugavpilī**

Pamatojoties uz likuma “Par pašvaldībām” 15.panta pirmās daļas 2. un 5.punktu, 21.panta pirmās daļas ievaddaļu,

ņemot vērā, ka īpašuma tiesības uz zemes gabalu ar kadastra apzīmējumu 0500 011 2009 Komandanta ielā 6, Daugavpilī, Daugavpils pilsētas zemesgrāmatas nodalījumā Nr.100000142031 (turpmāk – zemesgabals) nostiprinātas uz Daugavpils pilsētas pašvaldības vārda,

ņemot vērā 2016.gada 1.novembrī starp valsts akciju sabiedrību “Valsts nekustamie īpašumi” un Daugavpils pilsētas domi noslēgtā Akta Nr.761/2016/N par valsts nekustamā īpašuma Komandanta ielā 6, Daugavpilī, nodošanu Daugavpils pilsētas pašvaldības īpašumā 3.3.punktu, kurš nosaka, ka uz zemes vienības atrodas Latvijas armijas Zemgales divīzijas 10.Aizputes kājnieku pulka kritušajiem karavīriem veltītā pieminekļa paliekas,

ņemot vērā biedrības “Daugavpils mantojums”, reģistrācijas Nr.40008232203, juridiskā adrese: Caunu ielā 18, Daugavpilī, 2017.gada 7.aprīļa vēstuli Nr.4.1./2017/4/1,

ņemot vērā Daugavpils pilsētas domes Īpašuma komitejas 2017.gada 20.aprīļa sēdes protokolu Nr.5 un Daugavpils pilsētas domes Finanšu komitejas 2017.gada 20.aprīļa sēdes protokolu Nr.10, atklāti balsojot: PAR – 14 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

Atļaut biedrībai “Daugavpils mantojums”, reģistrācijas Nr.40008232203, juridiskā adrese: Caunu ielā 18, Daugavpilī, atjaunot Latvijas armijas Zemgales divīzijas 10.Aizputes kājnieku pulka kritušajiem karavīriem veltīto pieminekli, kas atrodas uz Daugavpils pilsētas pašvaldībai piederošā zemesgabala ar kadastra apzīmējumu 0500 011 2009 Komandanta ielā 6, Daugavpilī daļas 34 m2 platībā.

Domes priekšsēdētājs *(personiskais paraksts)* J.Lāčplēsis